《上王提刑二首 其一》
宋代·刘弇

峨峨名节重于山，旧作朝廷耳目官。凤阙几闻随仗入，龙颜曾许捲帘看。

昔年白笔惊人凛，今日清风过岭寒。直指近来新有例，出疆回使侍金銮。

作者简介：刘弇（1048-1102）字伟明，号云龙，安福（今属江西）人。元丰进士。知嘉州峨眉县，改太学博士。元符中，进南郊大礼赋，除秘书省正字。徽宗时，改著作佐郎、实录检讨官。崇宁元年卒，年五十五。《宋史》有传。著有《龙云集》三十二卷，词有《彊村丛书》本《云龙先生乐府》一卷。